Максим Горький музее (Красновидово)

Максим Горький музее () — Татарстанның Кама Тамагы районы Красновидово авылында урнашкан дәүләт мәдәният оешмасы (музей). ТР милли музее бүлеге. Рус язучысы, җәмәгать эшлеклесе Максим Горький тормышының (Алексей Максимович Пешков, 1868—1936) Красновидовода узган чоры белән таныштыра. Красновидово музее — ил буенча Максим Горькийның авыл җирлегендә ачылган беренче музее.
180px|thumb|right|Максим Горький

 Тарих 
1972 елның 28 мартында нигез салынган. 1979 елның 10 октябрендә ачылган. Музейга нигез салучылар — тарихчы-археолог Николай Филипп улы Калинин (1888—1959) һәм  язучы, РСФСР атказанган мәдәният хезмәткәре Мария Николай кызы Елизарова (1908—1995)Музей М. Горького.  Кама Тамагы районы сайты. Беренче экспозицияне Казан тарихчысы В. В. Чумаков ясый.

1979—1982 елларда — Максим Горькийның Казандагы музее филиалы. 1983 елдан — ТР милли музее бүлекчәсе  Максим Горький музееның тарихы. Красновидово музее. Беренче директорлар — Валентина Иван кызы Кобзова, Валентина Григорий кызы Останина.

 Бина 
Музей бер комплекска берләшкән ике таш бинадан гыйбарәт: кызыл кирпечтән салынган яңа музей бинасы (янкорма) һәм Михаил Антон улы Ромасьның сакланып калган кибете бинасы. 

 Экспонатлар 
Күргәзмә мәйданы — 144 кв. м. Экспонатлар саны — 850. Экспозиция Максим Горькийның 1888 елның яз-көз айларында Красновидовода уздырган көннәре мохитен күрсәтә. Музей ике — мемориаль (М. А. Ромасьның торак бүлмәсе, кибете) һәм әдәби өлештән тора. Күргәзмә Красновидово авылының 1732 елдан башлап тарихы белән таныштыра. XIX гасыр рус керәстияны йорты интерьеры торгызылган. 

Красновидовода узган көннәре турында язучы «Минем университетларым» әсәрендә телгә ала.

 Сылтамалар 
  Музей М. Горького в Красновидово. Музеи России
  Музей М. Горького в Красновидово. ТР милли музее сайты

 Искәрмәләр 

Төркем:Әлифба буенча музейлар
Төркем:Кама Тамагы районы музейлары
Төркем:Әдәби музейлар
Төркем:Мемориаль музейлар
Төркем:Максим Горький
Төркем:Татарстан Республикасы Милли музее